joelniklaus/EU_Wikipedias huggingface dataset:
Miroslav König

Miroslav König (* 1. jún 1972, Nitra) je bvalý slovenský futbalový brankár. Najúspešnejšie obdobie prežil v Slovane Bratislava. V roku 1999 zvíťazil v Slovenskej lige aj v Slovenskom pohári. V rámci zahraničních pôsobísk hrával v Česku, Švajčiarsku, Turecku a Grécku. Naposledy pôsobil v gréckom klube Panionios Atény.

Od júna 2008 je trénerom brankárov v klube ŠK Slovan Bratislava.

Úspechy 
 Slovenská liga: 1995, 1996, 1999
 Slovenský pohár: 1997, 1999
 Slovenský superpohár: 1995, 1996
 Jedenástka roka: 1998
 Rekord v počte minút bez inkasovaného gólu v lige: 1129 minút

Referencie

Externé odkazy 
 Profil hráča na stránke transfermarkt.de

Slovenskí futbalisti
Hráči FC Baník Ostrava
Hráči FC Nitra
Hráči ŠK Slovan Bratislava
Hráči MŠK Žilina
Hráči Elazigspor
Hráči FC Spartak Trnava
Hráči FC Zürich
Hráči Grasshopper Zürich
Hráči FC Basel
Hráči FC Concordia Basel
Hráči Panionios Atény
STRANA MODERNÉHO SLOVENSKA (SMS)

STRANA MODERNÉHO SLOVENSKA (SMS) (v rokoch 2008-2011 Demokrati a Vlastenci, skratka DaV, od roku 2011 do januára 2015 Strana moderného Slovenska, od januára do marca 2015 Strana moderného Slovenska - SMS) je slovenská mimoparlamentná politická strana.

Vedenie strany

DaV 
 Pavol Varga – predseda 
 Pavol Hrivík – podpredseda

SMS 
 Milan Urbáni - predseda (od 2012)

História

Demokrati a Vlastenci (2008-2011) 
Strana Demokrati a Vlastenci bola na ministerstve vnútra zaregistrovaná 19. februára 2008.

Strana moderného Slovenska (od 2011) 
V januári 2011 sa DaV premenovala na Stranu moderného Slovenska. Tá do roku 2015 ešte dvakrát mierne zmenila názov, základ však ostal rovnaký. Predsedom SMS sa v decembri 2012 stal bývalý poslanec NR SR za HZDS a podpredseda strany Milan Urbáni.

Strana predstavila kandidátnu listinu do volieb do Národnej rady v roku 2016 v decembri 2015. Jej lídrom bol predseda Milan Urbáni a obsahovala 33 percent žien. Strana chcela v programe podporiť najmä slovenských podnikateľov, ktorí následne cez prosperitu mali obohatitť štát a ten mal tak mať dostatok prostriedkov na štedrejší sociálny program. Urbáni ako nominant strany tiež kandidoval na post predsedu Banskobystrického samosprávneho kraja vo voľbách v roku 2017.

V októbri 2019 strana vyhlásila, že zvažuje, či sa sama zúčastní volieb do Národnej rady v roku 2020 alebo či podporí nejakú inú politickú stranu, prípadne či sa vôbec nezúčastní volieb. Pri tej príležitosti na svojom facebookovom profile strana predstavila 20 priorít svojho volebného programu.

Program strany 
Pred parlamentnými voľbami v roku 2016 prezentovalo SMS cez Urbániho svoj program ako skĺbenie výhod socializmu a kapitalizmu so snahou o plnú zamestnanosť. Základ nového systému má podľa strany stáť na elektronickom referende, ktoré má byť oveľa jednoduchšie na realizáciu než súčasná forma referend na Slovensku

Volebné výsledky 
Strana sa ako Demokrati a Vlastenci nezúčastnila na žiadnych celoštátnych voľbách. Vo voľbách do orgánov samosprávy obcí v roku 2010 získala 2 poslancov.

Volebné preferencie 
Volebné preferencie strany sú také nízke, že ich Štatistický úrad Slovenska nezaznamenáva.

Referencie

Externé odkazy 
 DaS v registri strán MV SR

Politické strany na Slovensku – funkčné
Organizácie založené v 2008
Neštich (Svätý Jur)

Neštich (z nem. Neustifft = Nová Ves) je historická časť mesta Svätý Jur, ktorá sa prvýkrát písomne uvádza v roku 1557 (Wyffalw, z maď. új+falv*). V polovici 17. storočia sa stala poddanskou obcou rodu Pálffy. Obyvatelia sa zaoberali vinohradníctvom. Pričlenená k Svätému Juru bola v roku 1944.

Názov 
Vývin názvu v priebehu dejín:

Referencie 

Svätý Jur
Mestské časti na Slovensku
Gabriele Amorth

Gabriele Amorth (* 1. máj 1925, Modena† 16. september 2016, Rím) bol taliansky rímskokatolícky kňaz a starší exorcista Rímskej diecézy.

Narodil sa v roku 1925 v Modene v Taliansku. Za rímskokatolíckeho kňaza bol vysvätený v roku 1954 a oficiálnym exorcistom sa stal v júni 1986 pod vedením pátra Candida Amantina. Je členom Spoločnosti sv. Pavla, Kongregácie založenej Jamesom Alberionim v roku 1914.

V roku 1990 založil Medzinárodnú asociáciu exorcistov a bol jej prezidentom až do penzie v roku 2000. Bol čestným doživotným prezidentom tejto asociácie.

Publikácie 
Amorth je autorom dvoch špecifických kníh o exorcizme. Tieto publikácie boli prvé verejné dokumenty popisujúce tento predmet. Dve knihy Exorcista rozpráva a Exorcista: Viac príbehov nie sú oficiálnymi rímskokatolíckymi dokumentmi, ale skôr svedeckou výpoveďou a osobnou skúsenosťou.

Bibliografia 
 Exorcista rozpráva, s Nicolettou V. Mackenzie 1999. (ISBN 0-89870-710-2)
 Evanjelium podľa Márie: Mesiac s Matkou Božou, 2000. (ISBN 0-8189-0871-8)
 Exorcista: Viac príbehov, s Nicolettou V. Mackenzie 2002 (ISBN 0-89870-917-2)
 Exorcisti a Psychiatri, 2002 EDB - Edizioni Dehoniane Bologna. (ISBN 80-7192-981-6)
 Páter Pio: Životopis jedného svätého, 2003. (ISBN 3-7171-1108-6)

Talianski rímskokatolícki kňazi
Barbora Lichá

Mgr. art. Barbora Kožíková-Lichá  (* 24. február 1976, Bratislava) je slovenská výtvarná  umelkyňa, maliarka a ilustrátorka.

Život 
Študovala na Strednej umelecko-priemyslovej škole v Uherskom Hradišti  v rokoch 1990 až 1994. Na Vysokej škole výtvarných umení v rokoch 1994 až 2001 pokračovala v štúdiu v otvorenom ateliéri profesora Rudolfa Sikoru.

Tvorba a dielo 
Venuje sa maľbe, kolážam, inštaláciám, maľbe na stenu k  inštaláciám. V oblasti ilustrácie je jej doménou  časopisecká i knižná ilustrácia pre deti. 

Svoje diela vystavovala okrem Slovenska v USA a Česku. Svoju tvorbu prezentovala aj vo viacerých mestách v Taliansku, Rakúsku, Nemecku a Maďarsku.

Referencie

Externé odkazy 
 Oficiálna stránka Barbory Kožíkovej - Lichej, kozikova.com (SK, EN)

Narodenia v 1976
Žijúci ľudia
Osobnosti z Bratislavy
Absolventi Vysokej školy výtvarných umení v Bratislave
Slovenskí výtvarníci
Slovenskí ilustrátori
Resident Evil (film)

Resident Evil je koprodukčný sci-fi horor, ktorý v roku 2002 natočil režisér Paul W.S. Anderson v hlavnej úlohe s herečkou Millou Jovovichovou. Boli natočených päť pokračovaní: Resident Evil: Apocalypse (2004), Resident Evil: Extinction (2007), Resident Evil: Degeneration (2008), Resident Evil: Afterlife (2010), Resident Evil: Retribution (2012) , Resident Evil: The Final Chapter (2016), Resident Evil: Biohazard (Vendeta) (2017) animovaný.

Obsadenie 
V hlavných úlohách sa predstavili Milla Jovovichová (Alice), Michelle Rodriguez (Rain Ocampo), Eric Mabius (Matt Addison)  James Purefoy (Spence Parks) a Sienna Guiliory  (Jill Valentine) Oded Fehr (Carlos Olivera) .

Dej 

Spoločnosť Umbrella Corporation zamestnávajúca obrovské množstvo ľudí, zaoberajúca sa výrobou rôzneho užitočného spotrebného materiálu, prevádza bez toho aby to väčšina zamestnancov tušila aj výskumy v oblasti zbraní hromadného ničenia. Konkrétne na úrovni zneužitia genetických výskumov. Vyvinula T-vírus, s mimoriadnou schopnosťou šírenia, meniaci obyvateľstvo na krvilačné chodiace mŕtvoly. Výskum a výroba prebieha v podzemí mesta Racoon City, v obrovských priestoroch nazývaných Úľ. Vchod dovnútra je maskovaný vidieckym sídlom. Dochádza k nekontrolovateľnému úniku T-vírusu v podzemných priestoroch laboratórií a centrálny počítač - umelá inteligencia, nazývaná Červená kráľovna, ktorá riadi celý chod tohto fungujúceho "organizmu", hermeticky uzatvára všetky priestory. V súlade so svojim naprogramovaním a najvyššou prioritou, ktorou je zamedzenie akejkoľvek možnosti úniku smrtiaceho vírusu do okolitého sveta, zabíja všetkých tu nachádzajúcich sa zamestnancov. Na miesto udalostí prichádza špeciálny vojenský tím, ktorého úlohou je vyšetriť, čo sa vlastne stalo a prečo Červená kráľovná vraždila. Tento tím nachádza hlavnú predstaviteľku Alice (Milla Jovovichová) v amnézii v spomínanom vidieckom sídle. Spolu s ňou aj Spencera a podozrivého Matthewa, obidvoch taktiež s amnéziou. Títo len postupne zisťujú, čo sú vlastne zač a akú úlohu zohrávajú v tejto tragédii. Postupom deja sa odhaľuje príbeh pohľadom hlavnej hrdinky a jej skladania útržkov, vracajúcich sa spomienok posledných prežitých hodín a dní.

Referencie

Externé odkazy 
 Film Resident Evil v internetovej filmovej databáze

Filmy z 2002
Filmy podľa názvu
Francúzske filmy
Vedecko-fantastické filmy
Kultové filmy
Hororové filmy
François Fillon

François Fillon  (* 4. marec 1954, Le Mans, Francúzsko) je francúzsky politik a predseda francúzskej vlády v rokoch 2007 - 2012.

Kariéra 
Ako člen UMP sa v roku 2002 stal ministrom sociálnych vecí premiéra Jeana-Pierra Raffarina. 

V roku 2004 sa stal ministrom národného vzdelávania a uviedol do platnosti diskutovaný návrh reformy školstva. V roku 2005 nedostal vo vláde Dominiqua de Villepina kreslo, bol však zvolený senátorom za departement Sarthe. Rola politického poradcu v úspešnej kandidatúre Nicolasa Sarkozyho na prezidenta republiky mu vyniesla post predsedu vlády.

Iné projekty

Externé odkazy 
 premier-ministre.gouv.fr

Narodenia v 1954
Predsedovia vlády Francúzska
Kandidáti na prezidenta Francúzskej republiky (2017)
Osobnosti z Le Mans
Jean-Dominique Bauby

Jean-Dominique Bauby (* 23. apríl 1952, Paríž, Francúzsko – † 9. marec 1997, Berck) bol francúzsky novinár, autor a editor francúzskeho módneho magazínu ELLE.

8. decembra 1995 vo veku 43 rokov, utrpel masívnu mozgovú príhodu, na základe ktorej ochrnul. Keď sa po 20 dňoch prebral bol schopný jedine žmurkať ľavým očným viečkom. Tento ojedinelý stav sa nazýva Locked-in Syndrome. Stav, v ktorom sú mentálne schopnosti nedotknuté, ale celé telo je paralyzované. Bauby schudol viac ako 27 kilogramov počas 20 týždňov po mozgovej príhode.

Kniha 
Napriek svojmu zdravotnému stavu napísal knihu Skafander a motýľ a to len pomocou žmurkania pri započutí toho ktorého písmena z radu písmen. Tento rad písmen mu opakovane čítala jeho asistentka Claude Mendibil. Bauby si musel vopred premyslieť všetko, o čom chcel "napísať" a vyjadriť to po písmenku. Urobiť diktovanie jednoduchším mu pomohla špeciálna abeceda, v ktorej boli po poradí usporiadané hlásky podľa frekvencie ich výskytu vo francúzskom jazyku. Kniha bola publikovaná vo Francúzsku v roku 1997. Bauby zomrel dva dni po jej vydaní na zápal pľúc. Pochovaný je na cintoríne Père-Lachaise v Paríži.

Film 
V roku 2007, nakrútil režisér Julian Schnabel filmovú verziu knihy Skafander a motýľ. V hlavnej úlohe sa predstavil Mathieu Amalric ako Bauby. Tento film priniesol Schnabelovi cenu za najlepšiu réžiu na filmovom festivale v Cannes, Zlatý glóbus a oscarovú nomináciu na najlepšieho režiséra.

Externé odkazy 
 Recenzia na Filmklube (slovensky)
 Web en español de la película La Escafandra y la Mariposa (španielsky)
 The Diving Bell and the Butterfly Movie website (anglicky)

Francúzski novinári
Módni novinári
Osobnosti pochované na Père-Lachaise
Osobnosti z Paríža
Úmrtia na pneumóniu
Vlastislav Mareček

Vlastislav Mareček (* 15. apríl 1966, Uherské Hradiště – † 2. september 2007, Praha) bol český futbalový hráč a tréner.

Ako hráč hrával za FK Kunovice (1974-89), kde začala jeho trénerská kariéra (1989-94). Ďalej trénoval Synot Staré Město (1994-95), Zlín (1995-04), FK Teplice (2004-06). Pôsobil aj ako asistent trénera v mládežníckych reprezentáciach ČR do 16 rokov (1997-98), do 18 rokov (1998-2000), do 20 rokov (2000-01), do 19 rokov (2002-03), do 21 rokov (2004-07).

Bilancia v českej lige - 106 zápasov, 45 výhier, 31 remíz, 30 prehier.

Zomrel na rakovinu v nemocnici na Karlovom námestí. S manželkou Hanou mali dvoch synov - Martina a Davida.

Zdroj 

Narodenia v 1966
Úmrtia v 2007
Českí futbalisti
Českí futbaloví tréneri
Hráči FK Kunovice
Elektronický šport

Elektronický šport, skrátene ešport, je súťažné hranie počítačových hier ako profesionálneho športu. Z angličtiny a iných jazykov sú používané ešte názvy e-sport, eSport, professional gaming alebo pro gaming (v preklade profesionálne hranie), cybersport.

Najbežnejšie žánre počítačových hier v elektronických športoch sú multiplayer online battle arena (MOBA), first-person shooter (FPS), fighting, kartové hry, battle royale a strategická hra v reálnom čase (RTS). Známe počítačové hry alebo série v elektronických športoch sú League of Legends, Dota, Counter-Strike, VALORANT, Overwatch, Street Fighter, Super Smash Bros. a StarCraft. Súťaže ako League of Legends World Championship, The International v Dota 2, Evolution Championship Series (EVO) vo fighting hrách a Intel Extreme Masters patria medzi najznámejšie v elektronických športoch. Niektoré súťaže majú formu ligy so sponzorovanými tímami, napríklad Overwatch League. Hoci otázka označovania elektronických športov ako skutočný šport zostáva sporná, objavil sa popri tradičných športoch na niektorých mnohonárodných podujatiach v Ázii, pričom o ich začlenení do budúcich olympijských hier diskutoval aj Medzinárodný olympijský výbor.

Koncom 10. rokov 21. storočia bolo predpokládané, že počet sledovateľov elektronických športov narástie na 495 milíonov a príjmy narástu na viac ako 1 miliárd €, pričom Čína v roku 2020 tvorila 35% celosvetových príjmov z elektronických športov.

Hry 
Profesionálni hráči súťažia vo viacerých hrách. Súťaže v polovici 90. rokov 20. storočia boli hlavne vo fighting hrách a first-person shooter. Po prelome storočia sa strategické hry v reálnom čase stali nesmierne populárne v internetových kafiarňach v Južnej Kórei, čo malo veľký dopad na vývoj celosvetového elektronického športu. Súťaže existujú vo viacerých hrách a tituloch, ale najznámejšie hry v skorých 20. rokoch 21. storočia sú Counter-Strike: Global Offensive, Call of Duty, League of Legends, Dota 2, Fortnite, Rocket League, VALORANT, Hearthstone, Super Smash Bros. Melee, StarCraft II a Overwatch. Hearthstone spopularizoval digitálne zberateľské kartové hry (DCCG) od jeho vydania v 2014.

Referencie 

 
Počítačové hry
Andy Timmons

Andy Timmons (* 26. júl 1963, Evansville, Indiana, USA) je americký gitarista, ktorý hral v skupinách Danger Danger, Pawn Kings a Andy Timmons Band (ATB).

Ako gitarista americkej pop-metalovej skupiny Danger Danger, robil predskokana na svetovom turné skupín KISS a Alice Cooper. Predal cez milión nosičov na celom svete, mal dve videá #1 na hudobnej stanici MTV. Jeho diskografia zahŕňa 7 sólových albumov, ktorých štýl je od gitarových inštrumentálok cez blues až k popu. 

Bol gitarovým poradcom pri nahrávaní albumu bubeníka Simona Phillipsa, nahrával koncertné CD s  Oliviou Newton-Johnovou (Andy bol jej hudobný riaditeľ a gitarista na niekoľkých amerických koncertoch), nahrával na dvoch albumoch Kipa Wingera, nahrávací poradca Pauly Abdul, Paula Stanleyho a podieľal sa aj  pri tvorbe niekoľkých zvučiek pre rádiá a televíziu. Hral aj spolu so Steve Vaiom a Joe Satrianim, Eric Johnsonom, Steve Morsem, Mike Sternom, Ace Frehleym, Ted Nugentom a Pierre Bensusanom, takisto ako jeho obľúbené spevácke hviezdy 60. rokov, akými boli Beach Boys, Lesley Gore a Gordon Waller.
 
Andy Timmons vydal vo vydavateľstve Favored Nations dva albumy. Prvým je That Was Then, This Is Now a druhým Resolution (2. mája 2006). Album Resolution nahral so skupinou Andy Timmons Band v spolupráci s basgitaristom Mike Daaneom bubeníkom Mitch Marineom. Majiteľom hudobného vydavateľstva Favored Nations je Steve Vai.

Podľa Andyho web stánky je jeho rodným mestom Evansville v štáte Indiana, no momentálne býva v Dallase v štáte Texas.

Diskografia

Danger Danger
Danger Danger (1989)
Down And Dirty Live
Screw It! (1991)
Cockroach

Andy Timmons and Pawn Kings
Pawn Kings (1998)
Live (2004)

Sólo
Ear X-tacy (1994)
I Still Have the Best Name Ever (1995)
Ear X-Tacy 2 (1997)
Orange Swirl (1998)
The Spoken and the Unspoken (1999)
And-Thology 1 & 2 (2000)
That Was Then, This Is Now (2002)

Andy Timmons Band
Resolution (2006)

Spolupráca na iných projektoch
Guitar Battle (1998)
Various Artists Acoustic Christmas (2000)

Iné projekty

Externé odkazy
Andy Timmons - oficiálna stránka
Favored Nations - oficiálna stránka hudobného vydavateľstva
História Andy Timmonsa - interview v EN

 
Rockoví gitaristi USA
Heavymetaloví gitaristi USA
Popoví gitaristi USA
Bluesoví gitaristi USA
Osobnosti z Indiany
Jánošíkove dni

Jánošíkove dni (v minulosti Jánošíkov deň) sú medzinárodný folklórny festival. Koná sa každoročne medzi júlom a augustom v obci Terchová. Vystúpenia sa konajú v amfiteátri Nad Bôrami, vo Vrátnej doline a v okolí obce, kde sa prezentuje ľudové umenie, tradície a remeslá. Od roku 1991 má festival medzinárodný charakter. V roku 2007 na festival zavítalo približne 65-tisíc návštevníkov. Súčasťou festivalu býva svätá omša a tradičný ozdobený konský sprievod s ľudovými muzikantmi smerujúci do Vrátnej doliny. 

V minulosti sa festival konal najmä vo Vrátnej doline, v súčasnosti sa kultúrne vystúpenia a program konajú v Amfiteátri nad Bôrami.

Referencie

Iné projekty 

 

Folklórne festivaly na Slovensku
Terchová
Konflikt (hudobná skupina)

Konflikt je slovenská punková skupina, ktorá vznikla v roku 1990 ešte pod názvom „Azyl“. Skupina Azyl nahrala niekoľko demo singlov, no známou sa stala v roku 1992, keď pod novým názvom „Konflikt A“ vydala svoj debutový album Takí sme. Názov na Konflikt si skupina skrátila v roku 1998.

Členovia skupiny

Súčasní členovia 
 Robert "Jury" Jurányi - spev, gitara
 Kristián "Kristi" Kadlečík - basgitara
 Pavel "Vandy" Prokop - bicie

Bývalí členovia 
 Alojz "Lojzo" Horník - bicie
 N!D! - spev,
 Stano - spev
 Kristina - spev
 Stipu - sólová gitara,
 Jock - bicie 
 Sancho - bicie
 Tubi - bicie
 Junior - bicie

 Grimax - bicie
 Mato - sólová gitara
 Majo - basgitara
 Mario - basgitara
 Maroš - basgitara
 Palo - sólová gitara
 Viktor - basgitara

Diskografia

Demá 
 1992 - Punk Invasion (ako skupina Azyl) 
 1994 - LIVE 1992-1994 (ako skupina Konflikt A)

Štúdiové albumy 
 1995 - Takí sme (ako skupina Konflikt A) 
 1999 - Mea Culpa
 2001 - No Return
 2006 - Sapere Aude
 2011 - Somnium

EP 
 1999 - To protect and serve

Video  
 1999 -  Live in Abda

Live CD 
 2009 -  Live in Topfest 2007

DVD 
 2009 -  Konfliktology

Ocenenia 
 2007 - album Sapere Aude získal Aurela  za najlepší album v roku 2006 v kategórii hard/heavy/punk-rock

Iné projekty

Zdroje 
 Oficiálna stranka skupiny Konflikt

 
Slovenské punkrockové hudobné skupiny
Hudobné skupiny z 1990
Nefrológia

Nefrológia je odbor medicíny, ktorý sa zaoberá obličkami a ich ochoreniami.
Joey Barton

Joey Barton (* 2. september 1982, Liverpool, Anglicko) je anglický futbalový útočník pôsobiaci v Queens Park Rangers. Najskôr nastupoval za Manchester City a Newcastle United.

Iné projekty

Zdroj 

Anglickí futbalisti
Hráči Manchester City FC
Hráči Newcastle United FC
Hráči FA Premier League
Osobnosti z Liverpoolu
Peter Crouch

Peter Crouch (* 30. január 1981, Macclesfield, Spojené kráľovstvo) je bývalý anglický futbalista a reprezentant.

Meria 201 cm. V klubovej kariére naposledy hral za tím Stoke City

ako útočník. Je tak isto známy svojimi robotickými pohybmi (tanec), ktorými oslavuje strelené góly.

Iné projekty

Externé odkazy 
 Peter Crouch v soccerbase.com

Zdroj 

Anglickí futbalisti
Hráči Majstrovstiev sveta vo futbale 2010
Bartolomej I.

Bartolomej I. (, prepis Vartholomeos I., , vlastným menom: Dimitrios Archondonis; * 29. február 1940, Imbros, Turecko), je súčasný konštantínopolský arcibiskup a ekumenický patriarcha.

Je príslušníkom gréckej národnostnej menšiny v Turecku. V roku 1961 bol vysvätený za diakona a prijal mníšske meno Vartholomeos (Bartolomej). Za kňaza bol vysvätený v roku 1969. V roku 1973 sa stal biskupom s titulom metropolita Filadelfie. Bol blízkym spolupracovníkom ekumenického patriarchu Dimitria I. V roku 1990 sa stal metropolitom Chalkedónu. Po smrti ekumenického patriarchu Dimitria I. v roku 1991 bol zvolený za jeho nástupcu. Do úradu patriarchu bol slávnostne intronizovaný 2. novembra 1991.

Úrad patriarchu

Postoje k ekumenizmu 
Bartolomej I., ktorý je ako ekumenický patriarcha najvyšším predstaviteľom pravoslávneho kresťanstva, udržiava (podobne ako jeho predchodcovia Athinagoras I. a Dimitrios I.) intenzívne ekumenické vzťahy s katolíckou cirkvou. Opakovane sa stretol s pápežmi Jánom Pavlom II. a Benediktom XVI. Pápež Benedikt XVI. sa počas návštevy Turecka v roku 2006 zúčastnil na slávnostnej liturgii celebrovanej pri príležitosti sviatku sv. Andreja (30. novembra) patriarchom Vartholomeom I. v katedrálnom chráme sv. Juraja v istanbulskej štvrti Fanar. Patriarcha Bartolomej I. sa zas recipročne zúčastnil na sv. omši pápeža Benedikta XVI. v Chráme sv. Petra vo Vatikáne na sviatok sv. Petra a Pavla 29. júna 2008. V roku 2013 sa ako prvý konštantínopolský patriarcha v dejinách zúčastnil na inauguračnej omši pápeža Františka.

V roku 2014 sa Bartolomej s Františkom po vzore svojich predchodcov, pápeža Pavla VI. a patriarchu Athenagorasa z roku 1964, stretli na spoločnej púti v Jeruzaleme.

V októbri 2020 patriarcha súhlasil s encyklikou pápeža Františka Fratelli tutti.

Postoje k ochrane životného prostredia 
Patriarcha Bartolomej I. je známy svojou podporou ekologického hnutia a preto býva označovaný aj ako „zelený patriarcha“. Prezývku mu dal bývalý viceprezident USA, Al Gore. V septembri 2012 vydal revolučnú encykliku, v ktorej stipuloval, že ľudia môžu byť hriešni nielen voči iným ľuďom, ale aj voči zvieratám a prírode.

Pastoračné cesty 
V dňoch 25. až 27. mája 2013 patriarcha Bartolomej pri príležitosti 1150. výročia príchodu svätých Konštantína a Metoda na územie Veľkej Moravy navštívil Slovensko. Navštívil postupne Prešov, Košice a Bratislavu a stretol sa s najvýznamnejšími predstaviteľmi cirkví a ústavnými činiteľmi. Prezident SR Ivan Gašparovič Bartolomejovi udelil Rad Bieleho dvojkríža II. triedy.

Referencie

Iné projekty

Externé odkazy 
 Oficiálny životopis
 Ecumenical Patriarch Bartholomew: A Passion for Peace
 A Patriarch in Dire Straits 
 End of Byzantium 

Pravoslávni predstavitelia
Turecké osobnosti
Laureáti Radu Bieleho dvojkríža II. triedy
Absolventi Pápežského východného inštitútu v Ríme
Konštantínopolskí ekumenickí patriarchovia
Dimitrios Salachas

Dimitrios Salachas () je titulárny biskup Gratianopolisu a apoštolský exarcha Gréckej gréckokatolíckej cirkvi v Aténach. Narodil sa v roku 1939 v Aténach. Za gréckokatolíckeho kňaza ho v roku 1964 v Jerzaleme vysvätil vtedajší apoštolský exarcha Gréckej gréckokatolíckej cirkvi Hyakinthos Gad. Dimitios Salachas pôsobil niekoľko desaťročí na pápežských rímskych univerzitách a ďalších vysokoškolských ustanovizniach. Je uznávaným odborníkom v odbore kánonického práva. Angažuje sa v ekumenickom dialógu s pravoslávnymi cirkvami. 23. marca 2008 ho pápež Benedikt XVI. vymenoval za titulárneho biskupa Carcabie a apoštolského exarchu Gréckej gréckokatolíckej cirkvi v Aténach, kde nahradil v úrade Anargyrosa Prindezisa, ktorý Grécku gréckokatolícku cirkev viedol 33 rokov. Za biskupa bol vysvätený v Aténach 24. mája 2008. 14. mája 2012 ho pápež Benedikt XVI. vymenoval za titulárneho biskupa Gratianopolisu. 2. februára 2016 sa vzdal úradu exarchu. Jeho nástupcom sa stal Manuel Nin, OSB, ktorého Dimitrios Salachas 15. apríla 2016 vysvätil na biskupa.

Referencie 
Bishop Dimitrios Salachas (Catholic-Hierarchy)

Gréckokatolícka cirkev
Grécke náboženské osobnosti
Karekin II.

Karekin II. (* 21. august 1951, Voskehat, Arménsko) je hlava Arménskej apoštolskej cirkvi s titulom katolikos všetkých Arménov. Sídli v arménskom meste Ečmiadzin blízko Jerevanu.

Životopis 
Narodil sa ako Ktrič Nersessian. V roku 1965 vstúpil do seminára v Ečmiadzine. Za diakona bol vysvätený v roku 1970. Teologické štúdiá ukončil v roku 1971. Neskôr sa stal mníchom. V roku 1972 bol vysvätený za kňaza. Postdgraduálne štúdiá absolvoval vo Viedni a Zagorsku (dnes Sergijev Posad, Rusko). V roku 1983 bol vysvätený za biskupa pričom sa stal správcom araratskej patriarchálnej diecézy so sídlom v Jerevane. V roku 1992 bol povýšený na arcibiskupa, pričom naďalej spravoval svoju diecézu. V roku 1995 neúspešne kandidoval na úrad katolikosa všetkých Arménov. Do tejto funkcie bol napokon zvolený v roku 1999 po smrti katolikosa Karekina I. V roku 2001 viedol oslavy 1700. výročia prijatia kresťanstva za štátne náboženstvo Arménska. Katolikos Karekin II. udržiava intenzívne ekumenické vzťahy s Katolíckou cirkvou. V roku 2001 sa stretol s pápežom Jánom Pavlom II. počas jeho návštevy Arménska a v roku 2008 sa v Ríme stretol s pápežom Benediktom XVI..

Karekin II. navštívil rôzne krajiny. Krátko po svojom zvolení - v januári 2000 - sa spolu s arménskymi cirkevnými aj svetskými predstaviteľmi zúčastnil v Betleheme osláv 2000. výročia narodenia Ježiša Krista.

Externé odkazy 
 «Аравот»: Католикос всех армян похож на сериального мафиози _ NEWS.am
 «У вас и птицы есть, и зелень, и вино»: Эксклюзивные подробности переговоров грузинского и армянского патриархов (видео)  _ NEWS.am
 Aravot: Catholicos's behavior reflects our intellectual and spiritual degradation
 Wikileaks - Karekin II complained about Georgia to Obama

Arménske osobnosti
Narodenia v 1951
Žijúci ľudia
Držitelia Radu Priateľstva
Narodenia 21. augusta
Katolikovia všetkých Arménov
Agda Bavi Pain

Agda Bavi Pain (* 19. jún 1966, Košice, Česko-Slovensko) je slovenský spisovateľ, publicista, dramatik a scenárista tureckého pôvodu.

Pôsobí pod rôznymi umeleckými menami a značkami. Je druhýkrát rozvedený.

Dielo 
Titul Koniec sveta (L.C.A., 2006) s napínavými príbehmi z podsvetia bol preložený do nemčiny. V roku 2013 vyšla jeho filmová verzia pod názvom Babie leto (pôvodne The Jesoskero Nilaj).

Ako autor a scenárista Agda B. Pain má za sebou niekoľko úspešných televíznych relácií, zábavných show, reklamných spotov a kampaní, videoklipov, rozhlasových a divadelných hier či hraných seriálov. Okrem toho pôsobí aj ako dramaturg, interpret, venuje sa filmovej a hudobnej kritike a tvorbe a pravidelne publikuje v tlači, rádiu a televízii doma aj v zahraničí.

V roku 2010 vydal knihu romantických básní Rytier bez básne a Hany a akčný román zo života slovenských celebrít Ako som skončil so šoubiznisom.

Pain je spolu s režisérom Gejzom Dezorzom spoluatorom scenára k filmu Fabrika smrti: mladá krv.

V 80-tych a 90-tych rokoch zároveň pôsobil v undergroundovej hudobnej skupine Liter Geňa, ktorej nahrávky sa šírili iba samizdatovo.

Referencie

Iné projekty

Externé odkazy 
 www.agdabavipain.com

Slovenskí spisovatelia
Slovenskí básnici
Slovenskí scenáristi
Absolventi Vysokej školy múzických umení
Osobnosti z Košíc
Železná brána

Železná brána môže byť:

sedlo v Slovenskom krase, pozri Železná brána (sedlo)
vodná nádrž na Paríži, pozri vodná nádrž Železná brána
vrch (1 163,7 m n. m.) vo Veporských vrchoch, pozri Železná brána (vrch vo Veporských vrchoch)

Pozri aj 

Železné vráta
Hermanovské skaly

Hermanovské skaly sú najrozsiahlejším skalným komplexom Slanských vrchov na východnom úpätí pohoria. Sú to dva andezitové komplexy - Sokolie skaly a Havranie skaly s výškou stien až .

Opis
Príťažlivé skalné útvary vo vulkanitoch vznikali zvetrávaním, eróziou a inými fyzikálnymi procesmi menej odolných hornín. Odolnejšie časti ostali relatívne celistvé a vystúpili na povrch vo forme dnešných skalných útvarov, vytvárajúcich rôzne zaujímavé tvary, ostré hrebene.

Hniezdia tu viaceré druhy vzácnych dravých vtákov. Chránená je aj jašterica múrová, ktorá tu má bohatý výskyt. Na exponovaných skalných stenách rastú viaceré druhy vzácnych rastlín, ktoré vytvárajú typické spoločenstvá tohto príťažlivého reliéfu. Hermanovské skaly sú prírodnou rezerváciou. Nachádzajú se v katastrálnom území obce Hermanovce nad Topľou v okrese Vranov nad Topľou v Prešovskom kraji. Územie bolo vyhlásené v roku 1980 na rozlohe 33,0700 ha. Ochranné pásmo nebolo určené.

Prístup
Prístup k skalám je po značenom chodníku z Hermanoviec nad Topľou.

Externé odkazy 
 Prírodná rezervácia Hermanovské skaly, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Slanské vrchy
Skalné útvary na Slovensku
Chránené územia v okrese Vranov nad Topľou
Hermanovce nad Topľou
Prírodné rezervácie v Prešovskom kraji
Martin Nosek

Martin Nosek (* 26. január 1987, Ilava) je slovenský futbalový obranca. V súčasnosti hráva za klub MFK Ružomberok, do ktorého prestúpil v roku 2012 z materského klubu MFK Dubnica.

Referencie

Externé odkazy 
 Martin Nosek na fkdubnica.sk

Narodenia v 1987
Slovenskí futbalisti
Hráči MFK Dubnica
Adauto

Adauto Evandro da Silva (* 29. máj 1980, Santo André) je bývaly brazílsky futbalista, ktorý hrával v corgoňligovom klube MŠK Žilina, kde prestúpil zo Sparty Krč V MŠK Žilina hral na poste útočníka do jarnej časti 2010.

Úspechy 
 najlepší legionár v českej lige - 2003

Referencie

Externé odkazy 
 Adauto na mskzilina.sk

Narodenia v 1980
Brazílski futbalisti
Hráči Club Atlético Paranaense
Hráči Sporting de Gijon
Hráči SK Slavia Praha
Hráči SK Sparta Krč
Hráči MŠK Žilina
Letné olympijské hry 2016

Letné olympijské hry 2016 (Portugalsky: Jogos Olímpicos de Verão de 2016), oficiálne Hry XXXI. olympiády bola medzinárodná športová udalosť – pokračovanie tradície olympijských hier, organizovaná Medzinárodným olympijským výborom. Za miesto konania bolo vybrané brazílske mesto Rio de Janeiro. Niektoré športy sa začali odohrávať už 3. augusta 2016 – dva dni pred otváracím ceremoniálom. Hry boli oficiálne zahájené 5. augusta a ukončené 21. augusta.

Na hrách sa zúčastnilo viac ako 11 tisíc športovcov z 207 krajín, vrátane prvýkrát zúčastneného Kosova, Južného Sudánu a tímu utečencov. S 306 sadami medailí sa odohralo 28 olympijských športov – vrátane ragby a golfu, ktoré boli v roku 2009 pridané Medzinárodným olympijským výborom. Všetky športové súťaže sa odohrali na 33 miestach v hosťujúcom meste a ďalších piatich v São Paulo, Belo Horizonte, Salvador, Brazília a Manaus.

Toto boli prvé Letné olympijské hry pod predsedníctvom Thomasa Bacha, prezidenta MOV. Hosťujúce mesto Rio de Janeiro bolo zvolené na 13. olympijskom kongrese MOV 2. októbra 2009 v dánskom meste Kodaň a stalo prvým mestom v Južnej Amerike, ktoré hostilo olympijské hry. 

Hlavným bodom diskusie boli kontroverzné témy, vrátane nestability federálnej vlády krajiny, ochrany zdravia a bezpečnosti kvôli vírusu Zika, významné znečistenie zátoky Guanabara Bay, takisto ako ruský dopingový škandál, ktorý ovplyvnil účasť svojej reprezentácie na týchto olympijských hrách.

Spojené štáty po piatykrát za posledných šesť letných olympijských hier dosiahli vrchol medailového rebríčku s najvyšším počtom zlatých medailí (46), taktiež aj medailí celkovo (121). Veľká Británia a Čína skončili na druhej a tretej priečke. Usporiadateľská krajina, Brazília, získala sedem zlatých medailí, čo je jej rekord v jednotlivých letných olympijských hrách.

Voľby

Súťaže

Športové odvetvia 
Na hrách XXXI. olympiády prebehnú súťaže v 32 športových odvetviach. Novými športmi v programe olympijských hier sa stali golf a ragby.

Kalendár súťaží

Medailové poradie

Poznámky

Pozri aj 
 Letné paralympijské hry 2016

Iné projekty

Externé odkazy 
 Oficiálna stránka LOH 2016 ///
 Oficiálna stránka Medzinárodného olympijského výboru 
 Olympijské hry Rio 2016komplexné správy s výsledkami a medailová bilancia 

 
2016
Šport v 2016
2016 v Brazílii
OH
Šport v Rio de Janeiro
Ivan Lietava

Ivan Lietava (* 20. júl 1983) je slovenský futbalista, ktorý hráva na poste útočníka. Momentálne je hráčom klubu  MFK Skalica.

V októbri 2006 mal autonehodu, ale nebol mu zistený alkohol v krvi. Pri nehode utrpel zlomenie rebra. V apríli 2007 strelil prvý hetrik v kariére, za 11 minút a 10 sekúnd, a vtedy Banská Bystrica vyhrala nad Artmediou Bratislava 3-1, čím si výrazne oddiala šance na prvé mieste v Corgoň lige.

V júli 2007 prestúpil do MŠK Žilina. V septembri 2008 odišiel na pročné hosťovanie Denizlisporu, avšak vo februári 2009 ho MŠK Žilina z hosťovania stiahla, nakoľko nemala v kádri k dispozícii dosť útočníkov. V Corgoň lige hrával už s číslom 39, tak ako Nicolas Anelka v FC Chelsea. V auguste roku 2010 sa opäť vrátil do Turecka, kde posilnil tím Konyaspor. Na konci roku 2010 sa v Konyaspore dohodol na ukončení zmluvy, kde nedostával veľa príležitostí a vrátil sa späť do MŠK Žilina, kde podpísal dvojročnú zmluvu.

Referencie

Externé odkazy 
 Ivan Lietava na mskzilina.sk

Narodenia v 1983
Slovenskí futbalisti
Hráči FC Spartak Trnava
Hráči FK AS Trenčín
Hráči FK Dukla Banská Bystrica
Hráči MŠK Žilina
Hráči Denizlispor
Hráči Konyaspor
Sangeang Api

Sangeang Api je aktívny vulkanický komplex, nachádzajúci sa na indonézskom ostrove Sangeang. Je to jeden z najaktívnejších vulkánov v súostroví Malé Sundy. Komplex je tvorený prevažne trachytickými bazaltami a andezitmi a pozostáva z dvoch centier (Doro Api - 1 949 m a Doro Mantoi - 1 795 m), nachádzajúcich sa v centre, resp. na východnom okraji staršej kaldery. Záznamy o erucpciách sú už od 15. storočia, najviaci ich bolo zaevidovaných v storočí dvadsiatom.

Iné projekty 
.

Externé odkazy 
 www.volcano.si.edu - komplex Sangeang Api na Global Volcanism Program 

Sopky Indonézie
Komplexné vulkány
Aktívne sopky
Wai Sano

Wai Sano je kaldera vulkanického pôvodu, nachádzajúca sa v západnej časti indonézskeho ostrova Florés. Kaldera má oválny tvar, rozmery 3,5 × 2,5 km a jej juhovýchodný okraj je porušený svahmi 1 632 m vysokého Gunung Cerak. V kaldere sa nachádza jazero, ktorého hladina je 260 m pod najvyšším bodom okraja kaldery. Pri juhovýchodnom brehu jazera sa nachádzajú dve aktívne solfatáry, čo je jediný prejav vulkanickej aktivity kaldery Wai Sano.

Externé odkazy 
 www.volcano.si.edu - kaldera Wai Sano na Global Volcanism Program 

Sopky Indonézie
Kaldery
Poco Leok

Poco Leok je neaktívny stratovulkán nachádzajúci sa v západnej časti ostrova Flores. Vulkán leží v staršej kaldere nejasného pôvodu a je tvorený prevažne andezitmi. Vek poslednej erupcie vulkánu Poco Leok nie je známy, no odhaduje sa na štvrtohory. Na svahoch sopky sa nachádzajú viaceré termálne pramene, fumaroly a bahenné sopky.

Externé odkazy 
 www.volcano.si.edu - stratovulkán Poco Leok na Global Volcanism Program 

Sopky Indonézie
Stratovulkány
Zadvarje

Zadvarje () je obec a zároveň osada v Chorvátsku v Splitsko-dalmatínskej župe. V roku 2001 tu žilo 277 obyvateľov (97 % je chorvátskej národnosti). 

Obec sa nachádza 500 m od diaľnice A1.

Externé odkazy 
Obec Zadvarje

Obce v Chorvátsku
Atletika na Letných olympijských hrách 2008 – Beh na 110 m cez prekážky

Beh na 110 metrov cez prekážky mužov bola jednou z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 18. do 21. augusta. Vyhral Kubánec Dayron Robles.

Kvalifikácia

Rekordy

Medailisti

Finále

Porzi aj 
 Atletika na Letných olympijských hrách 2008
 Letné olympijské hry 2008

Externé odkazy 
 štatistika na iaaf.org

110 m cez prekážky,Beh na
2008, Letné olympijské hry
Metković

Metković () je mesto v chorvátskej Dubrovnícko-neretvianskej župe.

Časti mesta 
Mesto sa skladá z piatich častí (stav z roku 2006): Dubravica, Glušci, Metković, Prud a Vid

Geografia 
Mesto sa nachádza blízko delty rieky Neretva. Má stredomorské podnebie a priemerná ročná teplota sa pohybuje na úrovni okolo 15,5°C. Najchladnejšie mesiace sú december, január a február. Sneh sa tu vyskytuje ojedinele, pričom najnižšia teplota bola nameraná v roku 1947, kedy dosiahla hodnotu −11°C. Najteplejší mesiac je spravidla júl, kedy tu najvyššie popoludňajšie teploty bežne dosahujú hodnoty nad 35°C. Najvyššia teplota bola nameraná v roku 1946 a mala hodnotu 40°C.

Iné projekty

Externé odkazy 
 Oficiálna stránka mesta
 Stránka miestnej strednej školy
 Stránka Gymnázia Metković

Mestá v Chorvátsku
Mestá v Dubrovnícko-neretvianskej župe v Chorvátsku
Atletika na Letných olympijských hrách 2008 – Beh na 3 000 m stíplčejs mužov

Beh na 3000 m steeplechase mužov bola jednou z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 20. a 23. augusta. Na minulých LOH vyhral Keňan Ezekiel Kemboi.

Kvalifikácia

Rekordy

Medailisti

Finále

Porzi aj 
 Atletika na Letných olympijských hrách 2008
 Letné olympijské hry 2008

Externé odkazy 
 štatistika na iaaf.org

3000 m mužov stíplčejs, Beh na
2008, Letné olympijské hry
Hardstyle

Hardstyle je žáner elektronickej tanečnej hudby, ktorý v sebe spája vplyvy žánrov hardtechno, hard trance a hardcore techno. Hardstyle obyčajne pozostáva z hlbokého, tvrdo-znejúceho basového bubna, silných basových liniek, ktoré sprevádzajú beaty. Tiež sú v hardstyle používané syntetizátorové melódie, ktoré sú rozladené a skreslené. Hardstyle má niekoľko spoločných rysov s hard trance. Množstvo hardcore techno interpretov produkuje tiež hardstylové skladby, pričom mnoho novších hardstylových skladieb sú komponované v trojdobom rytme.

Pôvod
Hardstyle bol ovplyvnený žánrami hard trance, gabber a hard house. Hardstyle má svoj pôvod v Holandsku, kde hardcore techno interpreti ako Dana, Pavo, Luna a The Prophet začali experimentovať so svojimi hardcorovými nahrávkami. Prvé hardstylové podujatia, ako Qlubtempo, sa konali začiatkom 21. storočia.

Dubstyle
Začiatkom 10. rokov 21. storočia bol uvedený nový variant hardstylu s názvom dubstyle. Podľa názvu je jasné, že ide o spojenie žánru hardstyle s dubstepom. Dubstyle má obyčajne negatívne kmitajúce basové linky a beaty ako klasický hardstyle, pričom ich kombinuje s rytmom, groovom a tempom dubstepu, či rytmom žánrov 2-step alebo breakstep.

Rawstyle
Okolo roku 2011 bolo vytvorených množstvo termínov na popísanie vývoja hardstylu. Rawstyle je typ hardstyle, ktorý bol ovplyvnený holandským hardcorom alebo starším hardstylom, z čoho vznikajú temnejšie melódie a hlbšie-znejúce údery basového bubna spolu s väčším skreslením prostredníctvom VST plug-inov ako Devastor, CamelPhat, Ohmicide & TriDirt.

Významní interpreti
 Coone (novšia tvorba)
 Blutonium Boy (staršia tvorba)
 Technoboy
 D-Block & S-te-Fan
 Deepack
 Brennan Heart
 Headhunterz
 DJ Lady Dana
 The Prophet
 Psyko Punkz
 Showtek (staršia tvorba)
 Wildstylez
 DJ Zany
 Da Tweekaz
 Wasted Penguinz
 Zatox
 MYST 
 Phuture Noize 
 Sub Zero Project 
 Noisecontrollers

Významné podujatia
Defqon.1 Festival
Electric Daisy Carnival
Mystery Land
Qlimax
Sensation Black
Tomorrowland

Významné hudobné vydavateľstvá
 Dirty Workz
 Fusion Records
 Q-dance
 Scantraxx
 Spoontech Records
 End Of Line Recordings
 Gearbox Digital

Referencie

Internetové rádia
 Fearfm.nl
 Realhardstyle
 HARD.fm
 HARDER.fm
 HARDSHOCKERS.fm
 techno4ever.net

Externé odkazy

Zdroj

Trance hudobné žánre
Žánre elektronickej tanečnej hudby
Inielika

Inielika je aktívny vulkanický komplex, nachádzajúci sa v centrálnej časti indonézskeho ostrova Flores, severne od mesta Bajawa. Komplex tvorí masívny vulkán, ktorého vrchol sa rozkladá na ploche približne  a pokrýva ho desiatka kráterov. Viaceré krátery sú zaliate vodou, najväčšie z týchto jazierok sú Wolo Runu a Wolo Lega s priemerom asi 750 m. Prvá zaznamenaná erupcia komplexu Inielika je z roku 1905, ďalšia z roku 2001.

Iné projekty 
.

Externé odkazy 
 www.volcano.si.edu - vulkanický komplex Inielika na Global Volcanism Program 

Sopky Indonézie
Komplexné vulkány
Aktívne sopky
Kazuistika (medicína)

Kauzistika je pozorovanie tej istej choroby u viacerých chorých, opis choroby.

Medicína
Kazuistika (právo)

Kauzistika je riešenie či úprava či výklad práva so zreteľom na konkrétne individuálne prípady. Súčasť etiky stanovenia zásad vhodného správania a správnych postojov v konkrétnych prípadoch, životných situáciach

Právo
Kula Shaker

Kula Shaker je anglická raga rock, britpop, neo-psychedelická, psychedelická rocková skupina, ktorá sa preslávila v ére britpopu. V pôvodnej zostave nahrala dva albumy K a Peasants, Pigs and & Astronauts. 

Skupina sa rozpadla v roku 1999 a v roku 2007 sa vrátila na scénu s novým albumom Strangefolk. V jej hudbe cítiť alternatívny rock, indie rock, acid rock aj folk rock. Skupina hrá zmes žánrov, ktoré odkazujú na farebnosť šesťdesiatych rokov.

Členovia

Súčasní členovia
 Crispian Mills -- spev / gitara
 Alonza Bevan -- basová gitara
 Paul Winterhard -- bicie
 Harry Broadbent (2006-) -- klávesy

Bývalí členovia
 Jay Darlington (1995-1999) -- klávesy

Diskografia

Albumy 
 K 1996
 Peasants, Pigs, and Astronauts 1999
 Strangefolk  2007
 Pilgrim's Progress  TBA

EP 
 Summer Sun EP 1997
 The Revenge of the King 2006
 Freedom Lovin' People 2007
 iTunes Festival London EP 2007

Kompilácie 
 Kollected - The Best of 2002
Tattva : The Very Best Of Kula Shaker 2007

Single 
 "Tattva (Lucky 13 Mix)" 1996
 "Grateful When You're Dead" 1996
 "Tattva" 1996
 "Hey Dude" 1996
 "Govinda" 1996
 "Hush" 1997
 "Sound Of Drums" 1998
 "Mystical Machine Gun" 1999
 "Shower Your Love" 1999
 "Second Sight" 2007
 "Out on the Highway" 2007

Špeciality 
 "Drink Tea For The Love Of God" 2007

Referencie 

Britské hudobné skupiny
Iya

Iya je menší stratovulkán (637 m), nachádzajúci sa na malom polostrove pri južnom pobreží centrálnej časti indonézskeho ostrova Flores. Iya je najjužnejšie položený a najmladší zo skupiny troch vulkánov tvoriacich polostrov (Iya, Rooja a Pui). Sopka je v súčasnosti neaktívna, posledná erupcia bola zaznamenaná na začiatku roku 1969.

Externé odkazy 
 www.volcano.si.edu - stratovulkán Iya na Global Volcanism Program 

Sopky Indonézie
Stratovulkány
Komentár (publicistický žáner)

Komentár je publicistický žáner, vysvetlenie závažného spoločenského javu so zaujatím vlastného stanoviska, vysvetlivky a poznámky k určitej aktuálnej udalosti alebo názoru.

Novinárstvo
Sukaria

Sukaria je kaldera vulkanického pôvodu, nachádzajúca sa v centrálnej časti ostrova Flores. Kaldera má priemer 8 km, jej steny dosahujú maximálnu výšku 750 m na severnej strane. Na západnom svahu sa nachádza menšie pole aktívnych fumarol a kvázi-gejzírov - vody, vystrekovanej z prieduchov pretlakom (pravdepodobne) sírovodíkových plynov. Vek poslednej erupcie kaldery nie je známy.

Externé odkazy 
 www.volcano.si.edu - kaldera Sukaria na Global Volcanism Program 

Sopky Indonézie
Kaldery
Ndete Napu

Ndete Napu je fumarolické pole, tvorené viacerými fumarolami, bahennými sopkami a temnálnymi prameňmi, rozprestierajúce sa v nadmorskej výške 750 m pozdĺž údolia rieky Lowomelo v centrálnej časti indonézskeho ostrova Flores. Vek začiatku aktivity poľa Ndete Napu nie je známy.

Externé odkazy 
 www.volcano.si.edu - fumarolické pole Ndete Napu na Global Volcanism Program 

Sopky Indonézie
Magna via (Rakúsko-Uhorsko)

Magna via bola dôležitá cesta v bývalom Rakúsku-Uhorsku, ktorá viedla cez dnešné Rakúsko, Slovensko, Maďarsko, Rumunsko a Ukrajinu. Používala sa na prepravu osôb a pošty.

História 

História cisársko-kráľovskej poštovej cesty siaha do obdobia vojen. Obsadenie južných oblastí monarchie vojskami tureckého sultána Solimana po bitke pri Moháči v r. 1526 spôsobilo pretrhnutie spojenia Viedne so stredoslovenskými banskými mestami a ostatným východným územím. Zložitá situácia v monarchii (najmä mocenský zápas medzi rakúskym arcivojvodom Ferdinandom Habsburským a sedmohradským vojvodom Jánom Zápoľským a ničivé vpády tureckých vojsk) viedla k mnohým zmenám a v oblasti dopravných spojení k presunu hlavných ciest do oblastí, ktoré boli vzdialené a bezpečnejšie.

Na rozkaz už panovníka Ferdinanda I. (1526-1564) začal Matej Taxis budovať nové poštové a dopravné spojenie. K štyrom tratiam (z Viedne do Ľvova, z Viedne do Carihradu, z Viedne do Kronštatu a z Viedne do Karlstadtu) dobudovali v roku 1550 jednu z najdlhších poštových a dopravných spojníc, ktorá mala celkom 56 poštových staníc. Nová kráľovská poštová cesta viedla z Viedne cez Bratislavu, Trnavu, Hlohovec, Topoľčany, Prievidzu, Martin, Ružomberok, Lučivnú, Levoču, Prešov, Michalovce do Sobraniec a ďalej do Mukačeva, Debrecínu a do Hermannstadtu.

V 18. storočí sa dobudovávali ďalšie poštové prepriahacie stanice a cesta Via Magna sa vetvila a sieťovala i do regiónov, ktoré sa hospodársky rozvíjali. Jednotlivé poštové stanice boli pôvodne od seba vzdialené dve poštové míle (asi 15 km) a k ním patrili i objekty stravovacie, ubytovacie a tiež hospodárske budovy pre ustajnenie ťažných a jazdeckých koní. Poštovú stanicu spravoval magister postae, ktorému podliehali postilioni. Títo vykonávali samotnú dopravu, pôvodne na koňoch a neskôr na poštových vozoch – diligenciách. Svoj príchod oznamovali trúbkou, ktorá ostala dodnes symbolom pošty.

Referencie

Externé odkazy 
 Magna via - Historická revue
 Mapa miest na trase Magna via na území Slovenska - maps.google.com
 Združenie Magna Via, profil
 Dobrodružná vandrovačka Janka Hraška do Východnej po Magna Via

Historické cesty
Historické cesty na Slovensku
Doprava v Rakúsko-Uhorsku
Susanna Kallurová

Susanna Elisabeth Kallurová (po švéd.: ; 16. február 1981, Huntington, New York, USA) je švédska atlétka, venujúca sa behu na 100 m cez prekážky.

Vrcholové podujatia

Osaka 2007 
Na MS v atletike 2007 skončila na štvrtom mieste, vo vtedajšom osobnom rekorde 12,51 s. Mala siedmu najlepšiu štartovú reakciu (0,142 s.). Na tretie miesto Delloreen Ennisovej-Londonovej jej chýbala jedna stotina sekundy.

Referencie

Iné projekty

Externé odkazy 
 Susanna Kallurová na iaaf.org
 oficiálna stránka 
 Susanna Kallurová - svetový rekord na 60 m cez prekážky

Švédski bežci na 60 m cez prekážky
Švédski bežci na 100 m cez prekážky
Držitelia svetových rekordov
Majstri Európy v atletike
Dvojčatá
Švédski olympionici
Atléti na Letných olympijských hrách 2004
Atléti na Letných olympijských hrách 2008
Atléti na Letných olympijských hrách 2016
Osobnosti zo štátu New York
Ilimuda

Ilimuda je menší, 1 100 m vysoký, v súčasnosti neaktívny stratovulkán, nachádzajúci sa vo východnej časti ostrova Flores, asi 6 km severne od komplexu Lewotobi. Vrchol vulkánu je ukončený 450 m širokým kráterom s porušenou juhovýchodnou stenou. Na úpätí severovýchodného a juhovýchodného svahu sa nachádzajú parazitické krátery a lávové dómy. Vek poslednej erupcie nie je známy, jediným prejavom vulkanizmu sú fumaroly na okraji krátera.

Externé odkazy 
 www.volcano.si.edu - stratovulkán Ilimuda na Global Volcanism Program 

Sopky Indonézie
Stratovulkány
Eliud Kipchoge

Eliud Kipchoge (* 5. november 1984, Kapsisiywa, blízko Kapsabetu) je kenský atlét, venujúci sa behu na 5000 m a 10000 m. Je  majstrom sveta z Paríža 2003, olympijským víťazom v maratóne z roku 2016 a súčasným držiteľom svetového rekordu v maratónskom behu s výkonom 2:01:09

Vrcholové podujatia

Paríž 2003 
Ako 19-ročný získal na MS v atletike 2003 zlatú medailu časom 12:52,79 min, keď o štyri stotiny sekundy predbehol Hišáma Al-Karrúdža.

Peking 2008 
Na Letných olympijských hrách 2008 v Pekingu získal v behu na 5000 metrov striebornú medailu časom 13:02,80 min. Na prvého Kenenisu Bekeleho strácal 4 sekundy a 98 stotín a pred tretím Edwinom Cheruiyotom Soim mal náskok 3 sekundy a 44 stotín.

Referencie

Externé odkazy 
 Eliud Kipchoge na iaaf.org

Kenskí bežci na 5 000 m
Kenskí bežci na 10 000 m
Majstri sveta v behu na 5 000 m
Kenskí olympijskí víťazi
Kenskí strieborní olympijskí medailisti
Kenskí bronzoví olympijskí medailisti
Atléti na Letných olympijských hrách 2004
Atléti na Letných olympijských hrách 2008
Atléti na Letných olympijských hrách 2016
Atléti na Letných olympijských hrách 2020
Lewotobi

Lewotobi je aktívny stratovulkanický komplex nachádzajúci sa vo východnej časti indonézskeho ostrova Flores. Komplex je tvorený dvoma vulkanickými centrami Lewotobi Lakilaki (1 584 m) a Lewotobi Perempuan (1 703 m), ktoré sú od seba vzdialené asi 2 km. Historicky aktívne je centrum Lewotobi Lakilaki.

Externé odkazy 
 www.volcano.si.edu - stratovulkanický komplex Lewotobi na Global Volcanism Program 

Sopky Indonézie
Stratovulkány
Aktívne sopky
Leroboleng

Leroboleng (iné názvy: Lereboleng, Lewono) je menší vulkanický komplex, nachádzajúci sa vo východnej časti ostrova Flores. Komplex je najvýchodnejší člen 4,5 km dlhej vulkanickej reťaze, pozostávajúcej z trojice vulkánov a je tvorený viac ako dvadsiatkou menších kráterov a lávovým dómom. Najväčší kráter sa nazýva Gelimun a má priemer 250 m. V 19. storočí boli zaznamenané tri stredne silné erupcie, posledná na jar roku 1881. Sopka sa potom odmlčala na vyše sto rokov, svoju činnosť obnovila v júni 2003.

Externé odkazy 
 www.volcano.si.edu - vulkanický komplex Leroboleng na Global Volcanism Program 

Sopky Indonézie
Komplexné vulkány
Aktívne sopky